EELNÕU 2020/299

								KOMISJONID:

eelarve- ja arengu-	X	
haridus-		
kultuuri- 		
majandus-		
revisjoni-		
sotsiaal- 	JK	

VILJANDI LINNAVOLIKOGU

OTSUS

26. november 2020   nr

Viljandi Hoolekandekeskuse asutamine

Kohaliku omavalitsuse korralduse seaduse § 6 lõike 1 ja § § 22 lõike 1 punkti 34, § 35 lõike 2 ning Viljandi linna põhimääruse § 39 lõike 1 punktide 1 ja 2 alusel Viljandi Linnavolikogu

o t s u s t a b:

1. Asutada Viljandi Linnavalitsuse hallatav asutus Viljandi Hoolekandekeskus.

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Livia Kask
Esitatud: 
Esitaja: Viljandi Linnavalitsus			Ettekandja: Janika Gedvil
Lk arv:
Hääletamine: poolthäälteenamus

Seletuskiri
Viljandi Hoolekandekeskuse asutamine

Eelnõu eesmärk on asutada Viljandi linna kodanikele eelkõige üldhooldusteenuse pakkumiseks Viljandi Linnavalitsuse hallatav asutus Viljandi Hoolekandekeskus. 

Eelnõuga seonduvalt on Viljandi Linnavolikogule esitatud eraldi eelnõu SA Viljandimaa Hoolekandekeskuse tegevuse lõpetamiseks.

Kohaliku omavalitsuse korralduse seaduse (edaspidi KOKS) § 6 lg 1 alusel on omavalitsusüksuse ülesanne korraldada vallas või linnas sotsiaalteenuste osutamist, sotsiaaltoetuste ja muu sotsiaalabi andmist, kui need ülesanded ei ole seadusega antud kellegi teise täita.

KOKS-i § 22 lõike 1 punkti 34 kohaselt on volikogu ainupädevuses valla või linna ametiasutuse ja valla või linna ametiasutuse hallatava asutuse moodustamine, ümberkorraldamine ja tegevuse lõpetamine.

KOKS § 35 lõike 2 alusel otsustab volikogu valla või linna ametiasutuse hallatava asutuse asutamise ja selle tegevuse lõpetamise. Hallatava asutuse põhimääruse, struktuuri ja koosseisu kinnitamine ning muutmine toimub volikogu poolt kehtestatud korras. Valla või linna ametiasutus ja ametiasutuse hallatav asutus registreeritakse riigi ja kohaliku omavalitsuse asutuste registris.

Viljandi linna põhimääruse (edaspidi põhimäärus) § 39 lõike 1 punkti 1 alusel võib linn teenuste osutamiseks asutada linna ametiasutuse hallatavaid asutusi, mis ei ole juriidilised isikud. Põhimääruse § 39 lõige 1 punkti 2 alusel otsustab linnavolikogu linna ametiasutuse hallatava asutuse asutamise ning selle tegevuse lõpetamise ning ümberkujundamise. 

Seoses SA Viljandimaa Hoolekandekeskuse tegevuse lõpetamisega ja eelkõige Viljandi linna kodanikele üldhooldusteenuse pakkumise jätkamiseks asutatakse Viljandi linna hallatav asutus Viljandi Hoolekandekeskus. Hallatava asutuse vorm annab selle juhile suurema võimaluse keskenduda klientidele ja personalile ning seeläbi ka paremale teenuse kvaliteedi tagamisele, kuna ta ei pea asutuse juhtimisel tegelema kõikide ülesannetega iseseisvalt nagu sihtasutuse puhul, sest teatud küsimustega tegelevad või aitavad tegeleda linnavalitsuse ametid. Nt arvete ja töötasude maksmisega tegeleb rahandusamet, kinnisvaraga kinnisvara haldusamet, õigusalastes küsimustes aitab õigusteenistus, teenuse sisuga seonduvates küsimustes võimalik konsulteerida sotsiaalametiga jne. Parem teenuse kvaliteet teenib teenust kasutavate linnakodanike ja nende lähedaste huve.

Viljandi Hoolekandekeskuse tegevuse käivitamisega seonduvate tegevuste kava:
TEGEVUS	TÄHTAEG	VASTUTAJA	
1. Volikogu otsus Viljandi Hoolekandekeskuse asutamiseks.	30.11.2020	Sotsiaalamet	
2. Linnavalitsuse poolt Viljandi Hoolekandekeskuse põhimääruse kinnitamine.	31.12.2020	Sotsiaalamet	
3. Viljandi Hoolekandekeskuse registreerimine äriregistris.	31.12.2020	Kantselei 	
4. Üldhooldusteenuse osutamiseks tegevusloa vastuvõtmine (kokkuleppe sõlmimine), kokkuleppe edastamine Sotsiaalkindlustusametile tegevusloa ümbervormistamiseks Viljandi Hoolekandekeskuse nimele. Tegevusluba antakse üle 01.01.2021 seisuga.	28.02.2021	Sotsiaalamet
Viljandi Hoolekandekeskuse juhataja	
5. Teenuse hinna, Viljandi Hoolekandekeskuse struktuuri, kooseisu ja töötasu alammäärade kehtestamine linnavalitsuses.	01.01.2021	Sotsiaalamet 
Viljandi Hoolekandekeskuse juhataja	
6. Tegevuse alustamine (üldhooldusteenuse pakkumine) Viljandi Hoolekandekeskuses.	01.01.2021	Viljandi Hoolekandekeskuse juhataja	
7.   SA poolt üleantavate varade vastuvõtmine.	01.07.2021	Sotsiaalamet
Rahandusamet
Õigusteenistus
Viljandi Hoolekandekeskuse juhataja	

Viljandi Hoolekandekeskus teenib üldhooldusteenuse pakkumisega tulu (linnavalitsuse poolt kinnitatud teenuste hinnakirjade alusel), millest saavad kaetud kõik teenuse osutamisega seotud kulud. 

(allkirjastatud digitaalselt)
Livia Kask
sotsiaalameti juhataja